ການຮັບຜ່ານ ຮ່າງ ກ.ມ. ບໍ່ໃຫ້ປິດ ລັດຖະບານ ໄດ້ມີການ ຊັກຊ້າ
ສະມາຊິກ​ສະພາ​ສູງ ສັງກັດພັກ​ຣີພັບ​ບລິກັນ ທ່ານ Ted Cruz ​ແລະ​ຄົນ​ອື່ນໆ​​ ​ຄັດຄ້ານ​ຕໍ່​ໂຄ​ງປະກັນ​ໄພ​ສຸຂະ​ພາບ ແກ່​ຊາວ​ອາ​ເມຣິກັນ.
ການຜິດຂ້ອງຕ້ອງຖຽງທາງດ້ານການເມືອງກ່ຽວກັບບູລິມະສິດ ໃນການໃຊ້ຈ່າຍແລະການດຳເນີນຄວາມພະຍາຍາມເພື່ອຂະ ຫຍາຍປະກັນໄພສຸຂະພາບໃຫ້ແກ່ຊາວອາເມຣິກັນກໍາລັງຂົ່ມ ຂູ່ ທີ່ຈະຂັດຂວາງບໍ່ໃຫ້ມີການຮັບຮອງເອົາເງິນທຶນທີ່ ຈຳເປັນ ສຳລັບການປະຕິບັດງານເປັນບາງສ່ວນຂອງລັດຖະບານກາງ ສະຫະລັດນັ້ນ ສະພາສູງສະຫະລັດ ເປັນສະໜາມລົບບັ້ນຫຼ້າສຸດຂອງການຕໍ່ ສູ້ກັນ ຊຶ່ງເປັນບ່ອນທີ່ພວກນິຍົມແນວທາງເດີມ “Tea Party” ຊຶ່ງເປັນສະມາຊິກກຸ່ມນ້ອຍຂອງພັກຣີພັບບລິກັນໃຊ້ເປັນບ່ອນ ຖະແຫລງ ທີ່ດໍາເນີນມາເປັນເວລາຫລາຍໆຊົ່ວໂມງແລ້ວ ໃນ ຄວາມພະຍາຍາມ ເພື່ອເຮັດໃຫ້ການຮັບຜ່ານຮ່າງກົດໝາຍມີການຊັກຊ້າ ສະມາຊິກສະພາສູງສັງກັດພັກຣີພັບບລິກັນທ່ານ Ted Cruz ຈາກລັດ Texas ແລະຄົນອື່ນໆ ໄດ້ຄັດຄ້ານຢ່າງແຂງຂັນ ຕໍ່ໂຄງການທີ່ສະເໜີໃຫ້ປະກັນໄພສຸຂະພາບ ແກ່ຊາວອາເມຣິກັນທີ່ ບໍ່ມີປະກັນໄພຫລາຍລ້ານຄົນ ພວກເຂົາເຈົ້າກໍາລັງ ພະຍາຍາມກີດກັ້ນບໍ່ໃຫ້ມີການຮັບຜ່ານ ມາດຕະການໃຫ້ທຶນແກ່ການປະຕິບັດງານ ສ່ວນໃຫຍ່ຂອງລັດຖະບານ ນອກຈາກວ່າພັກເດ ໂມແຄຣັທຕົກລົງທີ່ຈະຂັດຂວາງ ການໃຊ້ຈ່າຍກ່ຽວກັບໂຄງການ ທີ່ຮູ້ກັນໃນນາມ “Obamacare” ນັ້ນ ພັກເດໂມແຄຣັທ ຄວບຄຸມສະພາສູງຂອງສະຫະລັດ ເພາະສະນັ້ນການພະຍາຍາມທີ່ວ່ານີ້ ຈຶ່ງບໍ່ມີໂອກາດ ທີ່ຈະໄດ້ຮັບຜົນສໍາເລັດຢູ່ທີ່ນັ້ນ